
Argument 


Consilier şcolar Stefan Ileana 


În ultimele luni am trăit cu toţii vremuri nemaiîntâlnite până acum. A fost o perioadă 
încărcată de interdicții, tipuri noi de activități si multe trăiri afective. Am considerat că este 
important să pot fi alături de elevii mei în cât mai multe feluri posibile, de la întâlnirile pe zoom 
şi google classroom la postările şi discuţiile pe catalogul online, facebook şi WhatsApp. Nu 
exclud din listă nici convorbirile telefonice ”kilometrice”. Apoi, m-am gândit să propun 
elevilor care doresc o ”tema”. 

De fapt, îmi place să cred că este o oportunitate pentru elevii care vor şi pot să realizeze 
un text sau o pictură/desen prin care să exprime propriile experienţe, gânduri si trăiri din 
această perioadă. Asa a luat naștere aceasta revistă. Ea cuprinde materiale realizate şi trimise 


de elevi ai şcolii în luna mai a anului 2020. 

+ 


Damian Maria, clasa a Vl -a B 


Pandemia 


Cioca Cristina, clasa a V-a 


Bună, eu sunt Cioca Cristiana. 9 Am 11 ani, iar pandemia mi-a dat destul de multe bătăi 
de cap ©. Înainte de pandemie făceam multe lucruri interesante cu prietenii, colegii, părinţii şi 
rudele mele ©. În timpul pandemiei am început să citesc mai mult, să desenez mai mult, să cânt la 
chitară mai mult şi să mă descopăr mai mult pe mine însămi. 

Şcoala online era destul de grea... pentru că aveam multe teme de făcut şi de predat... 
aveam ore în fiecare zi pe platforma zoom, pe catalogul online şi pe whatsapp. Dar asta nu m-a 
oprit să-mi fac timp şi pentru mine. 

Iată câteva activităţi pe care le-am făcut în timpul pandemiei: 

Am cântat la chitară şi am învăţat acorduri noi 
Am citit cărţi de ficţiune (Harry Potter) 
M-am uitat pe laptop 

Am mers din când în când la bunica 

Am făcut teme 

Am ascultat muzică 

Am desenat 


Acestea sunt cele mai bune desene făcute de mine în timpul pandemiei: 


Am mai ieşit din când în când din casă, O dar nu prea mult. Mai mult stăteam pe balcon. 


M-am mai jucat si cu catelusa mea, Bella © . E foarte drăguță. 
Cel mai mult mi-a plăcut să pot dormi până la cât voiam eu. Dar activitatea mea preferată a 
fost să desenez....Mă pricep să desenez destul de bine. 


Cam aceasta a fost prezentarea mea despre ce am făcut în timpul pandemiei. Sper că v-a 


Veres Sara, clasa a V-a A 


Bec lasmina, clasa a XI-a E 


CORONAVIRUS 


Marin George, clasa a V-a B 


Acest virus misterios ne-a obligat să stăm în casă. Dar nu trebuie să considerăm această 
perioadă doar o carantină. Putem să o interpretăm cum vrem. Dacă suntem pesimiști, vom zice 
că trebuie să stăm în casă din cauza virusului, dar dacă suntem optimiști, o să luăm această 


perioadă ca o pauză. 


O pauză de la muncă, de la a te stresa si de la multe altele. Și, mai ales, învăţăm că trebuie 
să petrecem mai mult timp cu familia. Chiar dacă acest virus ne-a despărțit fizic, sufletește 
suntem la fel de apropiaţi. Si eu am reținut încă un lucru: în viata nu trebuie să fugi după diferite 
chestii. Să pretuieşti fiecare moment! Pentru că nu știi când se poate sfârși tot. Și trebuie să 
sperăm. Stiti cum se zice: speranța moare ultima! Ultimul lucru pe care vreau să îl zic este: Va fi 


bine! 


W 


Bogar Victor, clasa a V-a B 


Lumea carantinei — o lume nou cunoscută 


Filip Vanessa Anamaria, clasa a V-a A 


Izolarea şi carantina sunt experienţe recente şi neplăcute pentru noi toți. Separarea de cei 
dragi, incertitudinea cu privire la starea bolii, schimbarea rutinelor stabilite anterior sau chiar 
plictiseala pot genera efecte dramatice. 

Perioada carantinei, această perioadă plină de teamă şi interdicții, o consider o oportunitate 
de noi descoperiri. 

Chiar dacă la început credeam că urmează o minivacantâ, trecând zilele parcă în zbor, am 
remarcat că nu este o glumă, nu este o perioadă independentă din viata mea de elevă de clasa a V- 
a. De asemenea, a apărut frustrarea faptului că nu pot să ies în parc cu prietenii, să merg la şcoală 
ori la activitățile extraşcolare. 

Cu părere de rău, am trăit dezamăgirea ca această perioadă de boboc gimnazial să nu decurgă 
aşa cum mi-am imaginat, cum mi-aş fi dorit să fie ultimele luni alături de colegi, de dna dirigintă 
şi doamnele profesoare, persoane pe care le-am cunoscut în acest an şcolar. Dar înaintând tot mai 
mult în perioada carantinei am descoperit că suntem mai uniţi ca oricând prin grupurile pe care le- 
am creat, prin întâlnirile online, cu colegii si cadrele didactice. 

Deşi stăm acasă, scoala decurge normal, cu teme, teste, proiecte şi portofolii. Asteptam zilnic 
să primesc teme şi instrucțiuni despre modul de realizare a lor. Apoi satisfacția mea era mare când 
terminam tema şi o încărcam pe catalogul online, dar mai ales când primeam încurajări şi laude 
din partea doamnelor profesoare. 

Ba mai mult, în această perioadă m-am descoperit pe mine însămi, petrecându-mi timpul 
liber desenând şi făcând gimnastică sau încercând diferite reţete în bucătărie alături de mama mea, 
momente care mă relaxează şi mă scot pentru o vreme din izolarea câteodată sufocantă. 

Se apropie sfârşitul anului şcolar cu pasi repezi, un sfârşit care trebuia să arate altfel. Dar mă 
consolez cu ideea că vara va fi mai darnică decât primăvara, că vom putea ieşi să ne bucurăm de 
căldură şi frumuseţea serilor plăcute. lar toamna să revenim la școală, tot noi, dar mai mari cu un 


an, cu alte aspirații şi visuri márete! 


Distantare socială. Apropierea de sine. 

Cazan Adina, clasa a XI-a E 

Pandemie, stare de urgenţă, izolare. Cam acestea au fost cele mai folosite cuvinte în 

ultimele două luni. Evident, toată această izolare la domiciliu a fost stabilită spre binele nostru, 

binele nostru fizic, şi totodată această distantare socială ar fi trebuit să conducă la o mai mare 

apropiere de sine. Se presupune că în aceste momente de deznădejde, în care nu avem posibilitatea 

de a interactiona cu ceilalți, trebuie să lucrăm la propria persoană, să dezvoltăm hobby-uri şi, în 

mare parte, să ne simţim bine cu noi înşine. Însă, în realitate, detașarea de normalitatea pe care o 

ştiam până acum a cauzat în interiorul meu, al nostru, un uragan de emoţii în care sentimentele 

pozitive se amestecă cu acele gânduri negative, care uneori ajung să preia controlul. Deznădejdea, 

frica de viitor, anxietatea sunt doar câteva dintre sentimentele care probabil ne-au cuprins pe mulți 

dintre noi. Ce se întâmplă atunci când privezi pe cineva de libertate? Se creează haos, un haos greu 
de controlat, un dezechilibru. 

Mult timp am fugit de propriile mele gânduri, găsind evadare în lumea de afară, în 
persoanele din jurul meu, dar în ultimele săptămâni, fiind privată de acele mici evadări, am ajuns 
să fiu pusă fatà-n față cu mine însămi. Am fost nevoită, şi încă sunt, să-mi înfrunt propriile gânduri, 
propria persoană. Probabil a fost şi o să fie în continuare cel mai greu conflict pe care l-am purtat 
cu cineva. La începutul acestei izolări am fost destul de optimistă si motivată să lucrez mai mult 
cu mine, pentru că dacă tot trebuia să petrec atât de mult timp închisă cu propria persoană, măcar 
să fie o companie plăcută. Stând destul de mult în izolare, începi să nu mai functionezi așa cum o 
făceai înainte, iar adaptarea la noul mod de viata este destul de frustrantă. Dar noi, oamenii, mereu 
am fost nevoiţi să ne acomodăm condiţiilor în care ne aflăm, așa că asta am făcut si eu. A fost 
greu, am avut multe momente în care eram complet lipsită de motivaţie, în care tot ce îmi doream 
să fac era să stau în pat şi să urmăresc seriale, ba chiar am făcut asta timp de o săptămână cred, o 
săptămână pe care nu o mai pot recupera. Am realizat că timpul acela petrecut urmărind încontinuu 
seriale l-as fi putut folosi în beneficiul meu, aş fi putut face ceva ce ar fi ajutat la dezvoltarea mea. 
Nu pot să spun că s-a întâmplat ceva deosebit care m-a făcut să mă trezesc din starea aceea lipsită 
de motivație. Pur şi simplu, mi-am petrecut o noapte întreagă reflectând la mine si la viata mea, 
asa că dimineaţa următoare m-am decis să produc o schimbare, cu paşi mici, desigur, dar acea 
schimbare avea să vină. 

Asa că latá-má acum, la sfârşitul stării de urgenţă, începând să fac ce trebuie, să lucrez 
mai mult pentru definirea viitorului meu și încercând să răspund întrebărilor care m-au măcinat 
atât de mult timp „Cine sunt?”, „La ce mâ pricep?”, „Ce obiective am?”. Şi cred că în sfârşit încep 


să mă simt din ce in ce mai bine cu propria mea companie. De asemenea, în acest timp am realizat 


că nimeni altcineva, în afară de tine, nu te poate ajuta să fii cine iti doreşti cu adevărat. Degeaba 
primim sfaturi de la alţii, dacă nu avem de gând chiar să luăm în considerare acele sfaturi, degeaba 
vor alții sá ne ajute să evoluăm dacă noi suntem mulțumiți să rămânem tot în acelaşi stadiu, 
nedorind să evoluăm. Vreau să cred că pe parcursul acestor două luni am evoluat ca persoană şi e 


posibil să încep să devin omul la care aspir de ani buni. 


Covid-19 


sau cum mi-am petrecut câteva luni din adolescenţa mea între patru pereţi 


Ispas Iulia, clasa a X-a E 


Bună! Mă numesc Ispas Iulia, sunt elevă în clasa a 10-a F şi sunt doar o altă adolescentă 
afectată de pandemia Covid dintre milioane de adolescenti din întreaga lume. Perioada de 
carantină m-a afectat putin diferit față de alte persoane pentru că eu sunt o persoană foarte 
introvertită, ador să mă cufund în lumea mea şi în gândurile mele şi faptul că nu pot să am o viata 
socială în realitate, ca toţi ceilalți oameni, mă aruncă într-un şir de sentimente negative si de 
comparări fără sfârşit. 

Începutul primăverii acestui an m-a luat prin surprindere. Prefer să nu fiu la curent cu 
ştirile, deoarece efectele negative nu îmi priesc sensibilităţii cu care am fost înzestrată. Contrar 
acestui fapt, însă, declararea carantinei și ulterior a stării de urgență mi-au oferit libertatea de a fi 
fericită, de a mă opri din comparat şi a-mi trăi viata exact cum vreau eu, fără ca cineva să mâ 
judece. Mi-a oferit libertatea de a încerca lucruri noi, cum ar fi voluntariatul online, m-a ajutat să- 
mi descopăr şi mai mult pasiunea pentru vintage şi am avut în sfârşit timp să mă culc devreme 
(ştiu, mă comport ca o bunică, dar nu-mi pasă... odihna mereu a fost importantă pentru mine şi am 
probleme cu somnul din cauza stresului provocat de școală, așa că e o uşurare că nu mă mai trezesc 
la 6:00). 

Totuşi, există si câteva dezavantaje pe care le-am simţit în adâncul sufletului meu. Am 
ceva probleme de personalitate, să zicem, şi izolarea nu mi-a fost benefică din punctul acesta de 
vedere. Am avut multe neînțelegeri cu mama si cu fratele meu și nu am o reacție prea „normală”. 
M-am simțit singură, deşi iubesc să vorbesc prin mesaje cu oricine, m-am săturat de prietenii care 


nu se comportau ca prietenii şi a trebuit să-i elimin din viata mea. Dacă povesteam cu cineva într- 


O zi si în următoarea zi persoana respectivă nu mai vorbea cu mine, plângeam pentru că mă 
simțeam abandonată. Aveam impresia că nu o să se mai întoarcă niciodată. M-am simţit singură, 
de parcă nimănui nu-i pasa de mine, de parcă nimeni nu mă iubea... mi-am dorit să fiu într-o relație 
ca să mă simt importantă în viaţa cuiva, dar ştiu că e aproape imposibil. Oamenii văd doar partea 
negativă la mine şi aceea îi face să se îndepărteze de mine. 

Mi-a fost dor de tata. Nu-l mai văzusem de două luni. După ce a sosit data de 15 mai, am 
petrecut mult timp împreună. Știu că acesta e doar începutul, vine vara şi o să avem parte de multe 
alte aventuri, călătorind împreună. Nu pot să spun în cuvinte cât de mult aştept aceste evenimente. 
Mă bucur că e parte din viata mea. 

Nu ştiu cât va mai dura această pandemie sau ce se va întâmpla în septembrie, dar sunt sigură 
că totul o să se termine cu bine. Nu ştiu ce experienţe au trăit ceilalți adolescenți de vârsta mea, 
dar eu consider această „pauză de la realitatea vieţii noastre” o binecuvântare. Sper că şi ceilalți au 


înțeles mai multe despre lucrurile importante cu adevărat în viata. 


Jurnal de carantină. Impresii. 


Chisudean Antonia, clasa a XI-a D 


Cred că pentru toți ideea de carantină pare putin complicată. Ideea de a sta în casă închişi 
atâta timp este destul de grea pentru fiecare din diferite motive: pentru unii deoarece nu își pot 
vedea prietenii, pentru alții întrucât nu şi-au putut sărbători ziua de naștere cum şi-ar fi dorit, iar 
alții poate au pierdut ceva mai important de atât, o ruda, un prieten. Mai pe scurt fiecare dintre noi 
considerăm perioada asta grea din diferite motive. Eu voi încerca să scriu despre realizările pe 
care le-am avut în timpul acesta de gândire. 

La fel ca majoritatea persoanelor din jurul meu nu am luat acest virus în serios, să fiu 
sinceră nici acum nu as putea spune că îl iau. La urma urmei, virusuri pentru care deja există un 
vaccin omoară mult mai multi oameni într-un an, numărul de persoane asimptomatice este şi el 
destul de mare, iar majoritatea populaţiei afectate este populația îmbătrânită sau cu diferite 
probleme de sănătate. Singurul motiv pentru care am ținut să respect carantina este faptul că fiecare 
om este la fel de important ca un nou născut pe care nu as risca să îl îmbolnăvesc cu nimic. 

Frustrările pe care le-am avut în carantină, asemenea altor persoane care nu au ieşit din 
casă extrem de mult timp, vin din cauza ignoranței oamenilor din jur. Eu doar uitându-mă pe geam 
sau deschizând telefonul pe orice reţea socială deveneam incredibil de iritată. Mă gândeam atât la 


ce am fost eu nevoită sa sacrific, cât si la persoanele care îşi sacrifică viata si la cei care şi-au 


pierdut-o. Întrebările pe care le aveam în fiecare zi erau aceleaşi, pe lângă doza zilnică de paranoia 
de tipul „O să murim cu toţii!” sau „Nu mai ieşim niciodată din carantină”, „De ce nu pot sta 
oamenii în casă? Ce-i așa complicat?” şi „De unde atâta ignorantâ?!”. Deși era ciudat că in 
mijlocul unei pandemii de care erau mai mult sau mai puţin afectate persoane apropiate mie, eu 
eram totuși mult mai stresată din cauza ignoranței din această tara pe care, în mod ironic, o 
ignorasem în marea parte a timpului cu scopul de a nu mă enerva. Eram îngrijorată pentru rudele 
mele care locuiesc în afară, în locuri care erau la momentele respective focare de infecție, îmi era 
teamă să nu pierd pe nimeni din cauza unui virus pe care initial l-am văzut ca fiind destul de 
inofensiv, fără să mă gândesc la toate persoanele care îmi sunt apropiate şi sunt în vârstă. Cu 
această ocazie am realizat cât de important este fiecare muncitor, fiecare lucrător comercial de 
oriunde, care se expune riscului mai mult decât o facem noi doar pentru a putea să ne aprovizionăm 
cu cele de trebuintâ. 

Având în vedere că sunt, din păcate, una dintre persoanele acelea a căror zi de naștere pică 
în perioada asta, am petrecut mult timp gândindu-mă la faptul că nu voi avea şansa să îmi petrec 
ziua cu persoanele dragi lângă mine. Singurul gând care mă consola era faptul că măcar acele 
persoane pe care le iubesc foarte mult sunt în siguranță si că este puţin probabil să fie în pericol. 

Cu timpul, am ajuns la realizarea adevăratei importante a socializării, a interacțiunii umane 
şi a tuturor privilegiilor pe care le avusesem până atunci și nu le apreciasem destul. Mi se părea 
normal să ies, să fiu cu prietenii, să petrec în general timp în afara propriei case, în afara propriei 
camere. Pentru mine şi pentru multi alţii asta era normalitatea. Desi consider că generaţia din care 
fac parte este o generație destul de educată şi are o anumită înţelegere asupra lumii din care facem 
parte si a privilegiilor de care ne bucurăm, totuşi niciunul nu ne-am imaginat niciodată că o sá 
ajungem în acest punct în care să ne gândim cât de bine ar fi să ne întoarcem la momentele acelea 
când puteam pur şi simplu să mergem la şcoală şi să vedem aceleași persoane şi aceiași profesori 
la care căscam la oră. 

Cel mai mult am învăţat să apreciez lucrurile simple care au devenit imposibile în ultimele 
câteva luni. Nici nu aveam idee cât de tare pot să îmi lipsească 6 ore de şcoală, 6 ore de cursuri 
plictisitoare. Până şi sentimentul de a-mi dori ca ziua să se termine mai repede ca să pot merge 
acasă îmi lipseşte. 

Desi pare imposibil, izolarea asta a avut parti bune. Mă gândesc la toate serialele şi la toate 
cărțile pe care pretindeam că nu am timp să le citesc din cauza școlii şi din cauza timpului petrecut 
în afara casei. Acum am avut tot timpul din lume să le citesc, să le vizionez. Am avut timp să mă 
dezvolt şi să evoluez ca persoană. Am reușit să ies din carantină o persoană puţin diferită de 
persoana care a intrat în carantină. După părerea mea, este cel mai important lucru pe care am 


reuşit sá îl fac în această perioadă care deja s-a dus pe jumătate. Nu cred că puteam sá fac ceva 


mai mult de atât. Faptul că pe plan personal nu am stagnat la fel ca pe plan fizic e ceea ce mă face 
să simt că am fost cu adevărat activă. 

Pozitivitatea a fost cea mai bună prietenă a mea în izolare. Faptul că eram conștientă că 
totul o să fie bine la un moment dat şi faptul că îi ştiam bine pe cei dragi mă făceau și pe mine să 
mă simt de asemenea în siguranță. Timpul petrecut cu familia mea, deşi forțat în această situaţie, 
nu İ-aş schimba cu tot timpul petrecut în societate. M-am apropiat de cei din familia mea, deşi 


credeam că nu este posibil. 


Distantare socială. Cunoașterea de sine. 


Măcinic Anamaria 
2020 - un an care se promitea a fi extraordinar s-a dovedit a fi până acum un fiasco. 
Incendiile din Australia, invazia de lăcuste din Africa de Est şi pandemia de Coronavirus sunt doar 
o mică parte din ceea ce am trăit în primele luni ale anului curent. Toate aceste experienţe ne-au 
ajutat să înţelegem greșelile pe care le facem ca omenire. Părerea mea este că pentru a remedia 
aceste probleme şi pentru a preveni alte nenorociri trebuie să ne înţelegem întâi pe noi înşine şi să 
fim siguri de ceea ce vrem atât de la noi, cât şi de la concetâtenii noştri 
Această autoizolare a avut avantajele ei. Desigur că mi-au lipsit majoratele, ieşirile în oraș 
cu prietenii, discuţiile până noaptea târziu, mersul la cinema și plimbările, dar în aceste săptămâni 
pot spune că m-am regăsit pe mine însămi. Au fost momente în care într-adevăr m-am simţit 
copleșită de situaţie, dar de cele mai multe ori m-am găsit a fi calmă si am profitat de aceste luni 
pentru a lua o pauză de la haoticul cotidian marcat de agitaţie şi stres. Am aflat cine sunt cu 
adevărat, ce vreau de la viata, ce fel de prieteni am si pot spune că această perioadă a fost una de 


descoperire şi apropiere de sine. 


Cu toate că în trecut tânjeam după atingerea şi influența umană, în această autoizolare am 
descoperit faptul că mă descurc destul de bine şi pe cont propriu. Pe tot parcursul vieţii mele m- 
am subestimat, dar aceste momente m-au ajutat să realizez faptul că sunt o persoană mai puternică 
şi mai capabilă decât credeam. Am descoperit faptul că îmi apreciez compania, mi-am pus toate 
gândurile în ordine şi mi-am prioritizat activitățile. M-am apropiat mai mult de prietenii mei, aceste 
momente împărtășite ajutându-mă sá îi înțeleg mai bine si sá rezonez mai mult cu ei si cu 
sentimentele lor. Mi-am impus o rutină pentru a fi productivă şi pentru a maximiza această pauză 


de la viaţa de zi cu zi, încercând să respect această rutină cât se poate de mult. Am mai mult timp 


să fac şi ceea ce îmi provoacă fericire, să citesc, bucurându-mă de cărțile care mă aşteptau din 
timpul anului școlar. 

Cu toate acestea, au fost momente în care viata nu a fost aşa roz. Mai ales noaptea mâ 
regăseam singură cu gândurile mele. O situație destul de infricoşâtoare - tin să precizez. Nopțile 
mele nedormite au fost marcate de întrebări precum „Cine sunt cu adevărat?”, „Ce vreau de fapt 
de la aceasta viață?” etc, aceste întrebări constituind mica mea criză existenţială de la 17 ani. Și 
totuşi, în aceste nopți, mi-am permis să răspund cu adevărat acestor întrebări, care mă supără de 
ceva timp. 

Aşadar, această perioadă a fost pentru mine una de pauză de la tot ce înseamnă lumea de 
afară, fiind un repaus în care mi-am permis să mă cunosc cu adevărat pe mine însămi. Am 
descoperit noi hobby-uri, dar m-am întors si la altele vechi, mi-am cunoscut prietenii şi în altă 
lumină decât în cea în care îi cunosteam deja, am avut mai multa grijă de mine, am dormit mai 
mult şi am ajuns să cunosc viata şi lumea dintr-o altă perspectivă, cea a unui adolescent aflat în 


mijlocul unei pandemii. 


Hăprian Andra, clasa a Vl-a B 


EXPERIENTA MEA ÍN CARANTINÁ 


Dumitru Raul, clasa a XI-a G 


Acum câteva luni, dacă cineva mi-ar fi spus că începând din martie noua mutație a 
covidului ne va determina să intrăm în carantină, nu l-as fi crezut. Virusul a provocat foarte multe 
decese, a închis şcolile, a lăsat în șomaj multe persoane și a dat peste cap economia mondială. Însă 
eu consider că acest virus a avut şi efecte pozitive, în special asupra planetei noastre. 

Pentru multi oameni viaţa s-a schimbat într-o manieră radicală de la un moment la altul, 
trecând de la o viață aglomerată la una mai liniştită. În ceea ce mă priveşte, viata mea nu a suferit 
foarte multe modificări, fiind foarte similară cu cea de dinaintea carantinei. Principala deosebire a 
constat în faptul că nu mă mai duceam la școală, aceasta fiind închisă. Pentru mine aceste două 
luni de stat în casă nu au reprezentat o problemă, deoarece si înaintea acestei perioade îmi 
petreceam cea mai mare parte din timp în casă. Școlile fiind închise, am avut mai mult timp liber 
în care am putut să mă pregătesc mai bine pentru ceea ce vreau să urmez după încheierea studiilor 
liceale. Am avut ocazia să petrec foarte mult timp cu mine însumi, reușind astfel să mă cunosc mai 
bine, lucru pe care înainte nu am putut să-l fac, deoarece eram prea ocupat cu scoala. Am putut să 
petrec mai mult timp cu familia, dar și să dedic mai mult timp jocurilor video. Neputând ieși afară, 
am început să fac sport in casă, pentru a menţine o viata activă şi în astfel de perioade. 

Au existat însă şi momente în care, fiind plictisit de toate lucrurile din casă şi neavând 
nimic de făcut, intram într-un fel de depresie care mă determina să fiu foarte negativist şi pesimist 
fata de perioada carantinei. Din fericire, aceste perioade treceau relativ repede şi reveneam la o 
stare mai bună si eficientă. 

Cred că această perioadă a reprezentat un fel de pauză în viaţa noastră, care ne-a obligat 
să ne schimbăm stilul de viata, cu lucruri positive, dar şi negative. Am putut petrece mai mult timp 
cu familia, am putut să facem activităţi diferite de cele practice anterior, am putut învăţa lucruri 
noi pe care înainte nu am fi avut timp să le învăţăm şi alte multe lucruri. Însă cel mai pozitiv efect 
pe care acest virus l-a avut a fost asupra planetei noaste. Aceasta a putut sá ia şi ea o pauză pentru 


a se reface de toate durerile pe care noi, oamenii, i le provocăm în fiecare zi. 


Gânduri.... 


Klett Tabita, clasa aX I-a G 


Când am aflat pentru prima dată despre apariţia unui virus în China, mă aflam în drum 
spre liceu. Asculatam ştirile la radio şi această ştire mi-a atras atenția. Numărul imens de persoane 
deja infectate şi primele decese m-au făcut să mă gândesc că echilibrul lumii va începe să aibă de 
suferit. Nu credeam însă că de la nivelul unei epidemii se va ajunge la pandemie. Toată ”frica” a 
început în momentul în care Italia a fost copleşită de îmbolnăviri şi am conştientizat că această 
boală e mai mult decât se credea inițial. 

Sincer, acum am realizat ceva important. Cumva, acest greu al pandemiei ne-a făcut pe 
toţi egali. Toate lucrurile care făceau diferenta inte oameni, statut social, financiar sau altele, acum 
au devenit neimportante sau pur şi simplu au dispărut. Pe de altă parte, constat că suspiciunile au 
crescut. Dacă cineva tuseste sau strănută, toți ne uităm urât şi ne grăbim sá ne întoarcem in 
siguranța noastră de acasă. 

Din punctul meu de vedere medicii, asistentele si întreg personalul medical, sunt cei 
care-și sacrifică sănătatea sau chiar viata pentru binele altora. Ei sunt oameni pe care îi respect. 

Următoarele săptămâni mă aştept să fie tot mai rău, să fie tot mai multe cazuri de decese 
şi să alunecăm spre un număr mare de îmbolnăviri. Au fost zile în care am rămas profund 
dezamăgită când am văzut oameni multi pe stradă, fără distanta între ei si fără protecție, zicând ca 
fac ce vor. 

Pe de altă parte, mi-am propus ca în aceste luni de izolare să nu treacă zi fără să fac ceva 
productiv, să mă odihnesc şi să fac lucruri pe care înainte nu le puteam face. Sunt acasă de trei luni 
şi am descoperit din nou pasiunea mea pentru citit, să stau ore în şir cu o carte în mână fără să fiu 
deranjată de cineva. 

Toată experient asta mi-a confirmat o idee pe care o aveam oarecum întipărită în minte şi 
anume despre importanța oamenilor speciali din viaţa noastră. Am conştientizat, stand acasă, că 
familia mea este ceva unic, ceva de nedespârtit. Am realizat şi beneficiile pe care o viață simplă ti 


le poate dărui, dacă fiecare lucu pe care îl faci este bine calcult şi echilibrat. 


Moldovan Flavia, clasa a V-a B 


Moga Ciprian, clasa a IX-a A 


Zdrenghea Vasiliana, clasa a V-a B 


